Wikiloc - Montserrat: Marganell-Sta.Cecília-Ermites-Marganell trail - El Arrabal de Coll d’Arbós, Catalunya (España)- GPS track
Hiking (Best Hiking trails in Spain → Catalonia → El Arrabal de Coll d'Arbós )
Montserrat: Marganell-Sta.Cecília-Ermites-Marganell
Marganell. Itineraris de la Riera i de les Ermites Romàniques. Turó de la Senyera. Grans vistes de Montserrat! (Hiking)
Marganell i les seves ermites (Hiking)
Bages en BTT - 18. Marganell-Sta Cecilia-St Miquel-Bateries-Vinya Nova-Can Jorba-Can Massana-Marganell (Mountain biking)
Viewed 4324 times, downloaded 91 times
MONTSERRAT: MARGANELL-STA CECÍLIA-ERMITES-MARGANELL
Qualifiquem l’itinerari de moderat pel conjunt de la seva longitud (aprox. 18 km) i el seu desnivell acumulat (uns 800 m) i també per la dificultat moderada del tram de GR-172 als peus de la Muntanya de Montserrat ja que es tracta d’un sender molt tortuós, amb contínues petites pujades i baixades, un “trencacames”, que ha d’anar sortejant amunt i avall les diferents torrentades, canals i esllavissades i on trobem un parell de trams una mica més dificultosos: el que baixa un xic per la canal del miracle (on hi ha unes escales amb barana de ferro i una cadena per agafar-nos subjectada a la paret de roca) i un altre que passa sobre una roca llisa.
Molts dels camins que utilitzem estan senyalitzats però hi ha força trencalls que ens poden fer equivocar així que és útil disposar del track.
L’itinerari ens permet anar des de Marganell fins a mitja muntanya de Montserrat on podrem veure vistes properes de La Cadireta i la Roca Foradada, dels Frares Encantats, dels Ecos, la Miranda de Sant Jeroni..., veure el monestir de Santa Cecília (un magnífic exemplar romànic del S. XI de tres absis amb arcuacions cegues) i el refugi Bartomeu Puiggròs, i veure les ermites romàniques de Sant Cristòfol de Castellbell, Sant Jaume de Castellbell i Sant Esteve de Marganell.
Iniciem l’itinerari a l’aparcament (01) que hi ha a Marganell, a tocar de la carretera BV-1123, on hi ha l’Agrobotiga (una caseta de fusta on venen productes locals i ecològics: mató, formatges, mel, oli, pasta, pa...). Des d’allà baixem per la carretera fins que girarem a mà dreta per travessar la Riera de Marganell per sobre d’un pont de fusta (02) i a l’altra banda agafem el camí de pujada, en direcció sud (un pal indicador ens informa que anem en direcció al monestir de Montserrat), creuarem una pista i seguirem en direcció sud-oest. Arribarem a un pal indicador (03) on seguirem per la pista de l’esquerra que ens portarà a la masia de Ca l’Oliver (04), amb un bonic mirador. Continuem en la mateixa direcció de pujada fins la carretera que va de Can Massana a Montserrat (BP-1103) on girem a l’esquerra i continuem per la carretera fins arribar al mirador de Ca l’Oliver (05) amb bones vistes a tota la pujada que hem fet des de Marganell, al Bages i el Pirineu i just darrere nostre a la Cadireta, la Roca Foradada i els Frares Encantats. Continuem per la carretera fins arribar a la corba i allà travessem la carretera i veiem el pal indicador (06) que ens informa que estem a l’indret anomenat “Plaça de Catalunya” i allà agafem el corriol de pujada on aviat veurem vistes (07) de La Cadireta i La Foradada. Continuem i aviat trobarem un trencall que ens indica la font de Sant Josep (08) que anem a veure i retornem al corriol. Seguim un xic més i arribem a la cruïlla amb el GR-172 (09) on girem a l’esquerra per seguir el GR en direcció est. Arribarem a la Canal del Miracle (10), on el corriol baixa una mica per la canal incrementat-se la dificultat baixant per unes escales pendents i pel costat d’una roca amb l’ajuda d’una cadena i després continuem en direcció est. No ens hem d’oblidar d’aixecar el cap per veure les vistes (11) dels Frares Encantats i dels Ecos que queden just damunt nostre. Arribem a la Canal Font de la Llum (12) on el GR baixa per ella i arribem a altres punts de vista (13) i d’aquí a la Canal de Sant Jeroni (14) on el GR puja i travessa la canal per continuar fins la cruïlla (15) del monestir de Santa Cecília per on agafem el trencall a l’esquerra de baixada a la carretera, la travessem i ens arribem al monestir de Santa Cecília (16) i al molt proper refugi Bartomeu Puiggrós (17), un bon lloc on parar a dinar. Baixem per la pista asfaltada i ens acostem a veure les vistes (18) del monestir de Sant Benet i ens arribem fins la Miranda de Sta. Cecília (19). Tornem fins la pista i la continuem de baixada. Aviat passarem pel costat de la Font del Moro (20) entre dues roques on hi ha preses d’escalada. Estem seguint el GR-4 (marques vermelles i blanques) que coincideix en aquest tram amb el PR C-19 (marques grogues i blanques) i la ruta ignasiana (marques blaves i blanques). Arribem a una corba-paella de la pista i allà s’agafa un camí i després corriol i aviat es troba la cruïlla (21) amb un pal indicador on el PR continua cap a la dreta i nosaltres continuem per l’esquerra seguint el GR. Passarem per d’altres pals indicadors, com el Serrat Marro, que ens marquen el camí a seguir per continuar el GR-4. Arribarem a la urbanització de Can Prat i la travessem fins arribar a una cruïlla (22) amb pal indicador on girem a l’esquerra en direcció nord (si anéssim en direcció oest podríem escurçar l’excursió anant directes a Sant Esteve de Marganell) per un corriol fins arribar a la cruïlla de Sant Cristòfol on girem a la dreta per anar a veure l’ermita romànica de Sant Cristòfol (23) del s. XI i tornem altra vegada al GR per continuar-lo. Passarem enmig de camps de conreu amb magnífiques panoràmiques de Montserrat. Seguint el GR passarem per l’ermita de Sant Jaume de Castellbell (24) del s. XII i arribarem a la carretera BV-1123 on girarem a l’esquerra i la seguirem fins arribar a una cruïlla amb una pista per on seguirem a l’esquerra (és la pista que va al restaurant de Can Font). Passarem per davant de la formatgeria de Can Pujolet (on s’elabora el famós mató de Montserrat) i pel restaurant de Cant Font i arribarem a l’ermita de Sant Esteve de Marganell (25) del s. XIII on també podem veure el cementiri, un pou profund i una àrea recreativa anomenada “L’hort del rector” amb taules de picnic. Agafem un camí a la dreta que ens portarà fins la carretera de Marganell on girarem a l’esquerra seguint per la carretera fins arribar al punt d’inici.
Cartografia: “Montserrat, guia senderista”, plànol de Marganell, Editorial Alpina.
02 Pont de fusta
04 Ca l'Oliver
05 Mirador Ca l'Oliver
07 vistes Foradada i Cadireta
08 Font de Sant Josep
09 Cruïlla GR-172
10 Canal del Miracle
12 Canal Font de la Llum
14 Canal de Sant Jeroni
15 Cruïlla monestir Sta Cecília
16 Monestir Sta. Cecília
17 Refugi Bartomeu Puiggrós
18 Vistes monestir St Benet
19 Miranda de Sta. Cecília
20 Font del moro
21 Cruïlla GR-PR
22 Cruïlla amb pal indicador
23 Ermita St. Cristófol
24 Ermita St. Jaume de Castellbell
25 Ermita St Esteve de Marganell
Hi, found this interesting trail: Montserrat: Marganell-Sta.Cecília-Ermites-Marganell https://www.wikiloc.com/hiking-trails/montserrat-marganell-sta-cecilia-ermites-marganell-4289758 Regards, Wikiloc - Trails of the World